CELEX: 52014PC0314
Language: ro
Date: 2014-06-04
Title: Propunere de DECIZIE A CONSILIULUI de stabilire a poziției care urmează a fi adoptată în numele Uniunii în cadrul comitetelor relevante ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 13, 13H, 14, 29, 44, 49, 51, 54, 75, 83, 90, 101, 106, 121, 127, Regulamentul ONU privind dispozitivele de postechipare pentru controlul emisiilor (Retrofit Emissions Control - REC) pentru vehiculele grele și Rezoluția consolidată privind construcția vehiculelor (R.E.3)

|
			
		
		
		52014PC0314
		
			Propunere de DECIZIE A CONSILIULUI de stabilire a poziției care urmează a fi adoptată în numele Uniunii în cadrul comitetelor relevante ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 13, 13H, 14, 29, 44, 49, 51, 54, 75, 83, 90, 101, 106, 121, 127, Regulamentul ONU privind dispozitivele de postechipare pentru controlul emisiilor (Retrofit Emissions Control - REC) pentru vehiculele grele și Rezoluția consolidată privind construcția vehiculelor (R.E.3) /* COM/2014/0314 final - 2014/0162 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
La nivel internațional, Comisia
Economică pentru Europa a Organizației Națiunilor Unite
(CEE-ONU) elaborează cerințe armonizate, menite să înlăture
barierele tehnice din calea comerțului cu autovehicule între părțile
contractante la Acordul revizuit din 1958 și să garanteze că
astfel de vehicule oferă un nivel ridicat de siguranță și
de protecție a mediului.
În conformitate cu Decizia 97/836/CE a
Consiliului din 27 noiembrie 1997, Uniunea a aderat la Acordul Comisiei
Economice pentru Europa a Organizației Națiunilor Unite
(denumită în continuare„CEE-ONU”) privind adoptarea specificațiilor
tehnice uniforme pentru vehicule cu roți, echipamente și componente
care pot fi montate și/sau folosite la vehicule cu roți și
condițiile pentru recunoașterea reciprocă a omologărilor
acordate pe baza acestor specificații[1]
(denumit în continuare „Acordul revizuit din 1958”), și, în conformitate
cu Decizia 2000/125/CE a Consiliului din 31 ianuarie 2000 referitoare la
încheierea Acordului privind stabilirea de norme tehnice mondiale aplicabile
vehiculelor cu roți, echipamentelor și componentelor care pot fi
montate și/sau utilizate la vehiculele cu roți[2] (denumit în continuare
„Acordul paralel”), Uniunea a aderat la Acordul paralel.
Reuniunile WP29 ale CEE-ONU, Forumul mondial
pentru armonizarea regulamentelor privind vehiculele, se
desfășoară de trei ori în fiecare an calendaristic, în lunile
martie, iunie și noiembrie. La fiecare reuniune, se adoptă noi amendamente
la regulamentele ONU sau la regulamentele tehnice mondiale, pentru a se
ține seama de progresele tehnice. Înainte de fiecare reuniune WP29,
amendamentele respective sunt adoptate de unul dintre cele șase grupuri de
lucru care activează în cadrul WP29.
Votul final pentru adoptarea amendamentelor,
adăugirilor și rectificărilor are loc ulterior, în cadrul unei
reuniuni WP29, cu condiția întrunirii cvorumului și a existenței
unei majorități calificate în rândul părților contractante.
UE este parte contractantă la două acorduri (cel din 1958 și cel
din 1998) ale WP29 și votează în numele statelor membre. Înaintea
fiecărei reuniuni, se pregătește o decizie a Consiliului,
cunoscută drept „megadecizie”, care cuprinde lista amendamentelor, a adăugirilor
și a rectificărilor și care autorizează Comisia să
voteze în numele statelor membre în cadrul fiecărei reuniuni WP29.
Prezenta decizie a Consiliului definește
poziția Uniunii în ceea ce privește votarea amendamentelor, a
adăugirilor și a rectificărilor supuse la vot în cadrul reuniunii
WP29 care se va desfășura între 24 și 27 iunie 2014.
2.           REZULTATELE
CONSULTĂRILOR CU PĂRȚILE INTERESATE ȘI EVALUĂRILE
IMPACTULUI
Comitetul tehnic pentru autovehicule a fost
consultat și au fost luate în considerare observațiile
experților din statele membre.
3.           ELEMENTELE JURIDICE ALE
PROPUNERII
·                        
Rezumatul acțiunii propuse
Propunerea
definește poziția Uniunii în ceea ce privește votarea
amendamentelor propuse la Regulamentele ONU nr. 13, 13H, 14, 29, 44, 49, 51,
54, 75, 83, 90, 101, 106, 121, 127, Regulamentul ONU privind dispozitivele de
postechipare pentru controlul emisiilor (Retrofit Emissions Control -
REC) pentru vehiculele grele și Rezoluția consolidată privind
construcția vehiculelor (R.E.3).
·                        
Temeiul juridic
Temeiul juridic al acestei propuneri este
articolul 114 coroborat cu articolul 218 alineatul (9) din
Tratatul privind funcționarea Uniunii Europene.
·                        
Principiul subsidiarității
Doar Uniunea poate vota în favoarea
instrumentelor internaționale, cum ar fi propuneri de modificare ale
Regulamentelor ONU și ale regulamentelor tehnice mondiale și le poate
încorpora în sistemul UE pentru omologarea de tip a autovehiculelor. Prin
aceasta se previne nu numai fragmentarea pieței interne, ci se
asigură, de asemenea, standarde uniforme în materie de sănătate
și de siguranță în întreaga Uniune. Totodată, se obțin
avantaje legate de economiile de scară: se pot realiza produse pentru
întreaga piață a Uniunii și chiar pentru piața
internațională, în loc ca acestea să fie adaptate pentru a
obține omologarea de tip națională din fiecare stat membru.
Prin urmare, prezenta propunere respectă
principiul subsidiarității.
·                        
Principiul proporționalității
Prezenta propunere respectă principiul
proporționalității deoarece nu depășește ceea ce
este necesar în vederea atingerii obiectivului garantării unei bune
funcționări a pieței interne, oferind totodată un nivel
înalt de protecție și de siguranță publică.
·                        
Alegerea instrumentelor
În conformitate cu articolul 218 alineatul (9)
din TFUE, este necesar să se recurgă la o decizie a Consiliului
pentru a stabili pozițiile care trebuie adoptate în numele Uniunii în
cadrul unui organism creat printr-un acord internațional.
2014/0162 (NLE)
Propunere de
DECIZIE A CONSILIULUI
de stabilire a poziției care
urmează a fi adoptată în numele Uniunii în cadrul comitetelor
relevante ale Comisiei Economice pentru Europa a Organizației
Națiunilor Unite în ceea ce privește propunerile de amendamente la
Regulamentele ONU nr. 13, 13H, 14, 29, 44, 49, 51, 54, 75, 83, 90, 101, 106,
121, 127, Regulamentul ONU privind dispozitivele de postechipare pentru
controlul emisiilor (Retrofit Emissions Control - REC) pentru vehiculele
grele și Rezoluția consolidată privind construcția
vehiculelor (R.E.3)
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 114 coroborat cu
articolul 218 alineatul (9),
având în vedere propunerea Comisiei Europene,
întrucât:
(1)       În conformitate cu Decizia 97/836/CE[3] a Consiliului, Uniunea
a aderat la Acordul Comisiei Economice pentru Europa a Organizației
Națiunilor Unite (CEE-ONU) privind adoptarea specificațiilor tehnice
uniforme pentru vehicule cu roți, echipamente și componente care pot
fi montate și/sau folosite la vehicule cu roți și
condițiile pentru recunoașterea reciprocă a omologărilor
acordate pe baza acestor specificații („Acordul revizuit din 1958”).
(2)       În conformitate cu Decizia 2000/125/CE[4] a Consiliului, Uniunea
a aderat la Acordul privind stabilirea de norme tehnice mondiale aplicabile
vehiculelor cu roți, echipamentelor și componentelor care pot fi
montate și/sau utilizate la vehiculele cu roți („Acordul paralel”).
(3)       Directiva 2007/46/CE a Parlamentului European și a
Consiliului[5]
a înlocuit sistemele de omologare ale statelor membre cu o procedură de
omologare a Uniunii și a stabilit un cadru armonizat cuprinzând
dispozițiile administrative și cerințele tehnice generale pentru
toate vehiculele, sistemele, componentele și unitățile tehnice
separate noi. Directiva menționată a încorporat regulamentele ONU în
sistemul de omologare UE de tip, fie ca cerințe pentru omologarea de tip,
fie ca alternative la legislația Uniunii. De la adoptarea directivei
respective, regulamentele ONU au înlocuit din ce în ce mai mult legislația
Uniunii în cadrul omologării UE de tip.
(4)       Având în vedere experiența și evoluțiile
tehnice, cerințele referitoare la anumite elemente sau caracteristici care
sunt reglementate de Regulamentele ONU nr. 13, 13H, 14, 29, 44, 49, 51, 54, 75,
83, 90, 101, 106, 121, 127, de Regulamentul ONU privind dispozitivele de
postechipare pentru controlul emisiilor (Retrofit Emissions Control -
REC) pentru vehiculele grele și de Rezoluția consolidată a ONU
privind construcția vehiculelor (R.E.3) trebuie să fie adaptate.
(5)       Prin urmare, este necesară stabilirea poziției care
urmează să fie adoptată în numele Uniunii în cadrul comitetului
administrativ al Acordului revizuit din 1958 și al comitetului executiv al
Acordului paralel în legătură cu adoptarea actelor menționate
ale ONU,
ADOPTĂ PREZENTA DECIZIE:
Articol unic
Poziția care urmează să fie
adoptată în numele Uniunii în cadrul comitetului administrativ al
Acordului revizuit din 1958 și al comitetului executiv al Acordului
paralel în perioada 24-27 iunie 2014 este aceea de a vota în favoarea actelor
ONU enumerate în anexa la prezenta decizie.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 346, 17.12.1997, p. 78.
[2]               JO L 35, 10.2.2000, p. 12.
[3]               Decizia 97/836/CE a Consiliului din 27 noiembrie 1997 în
vederea aderării Comunității Europene la Acordul Comisiei
Economice pentru Europa a Organizației Națiunilor Unite privind
adoptarea specificațiilor tehnice uniforme pentru vehicule cu roți,
echipamente și componente care pot fi montate și/sau folosite la
vehicule cu roți și condițiile pentru recunoașterea
reciprocă a omologărilor acordate pe baza acestor specificații
(„Acordul revizuit din 1958”) (JO L 346, 17.12.1997, p. 78).
[4]               Decizia 2000/125/CE a Consiliului din 31 ianuarie 2000
referitoare la încheierea Acordului privind stabilirea de norme tehnice
mondiale aplicabile vehiculelor cu roți, echipamentelor și
componentelor care pot fi montate și/sau utilizate la vehiculele cu
roți („Acord paralel”) (JO L 35, 10.2.2000, p. 12).
[5]               Directiva 2007/46/CE a Parlamentului European și a
Consiliului din 5 septembrie 2007 de stabilire a unui cadru pentru omologarea
autovehiculelor și remorcilor acestora, precum și a sistemelor,
componentelor și unităților tehnice separate destinate
vehiculelor respective (Directivă-cadru) (JO L 263, 9.10.2007, p. 1).
ANEXĂ
 Propunerea de completare 12 la seria de amendamente 11 la Regulamentul nr. 13 (Sisteme de frânare pentru vehicule grele) || ECE/TRANS/WP.29/2014/45 
 Propunerea de completare 16 la Regulamentul nr. 13-H (Frâne ale vehiculelor din categoriile M1 și N1) || ECE/TRANS/WP.29/2014/46 
 Propunerea de completare 6 la seria de amendamente 07 la Regulamentul nr. 14 (Puncte de ancorare a centurilor de siguranță) || ECE/TRANS/WP.29/2014/34 
 Propunerea de completare 2 la seria de amendamente 03 la Regulamentul nr. 29 (Cabine ale vehiculelor comerciale) || ECE/TRANS/WP.29/2014/35 
 Propunerea de completare 8 la seria de amendamente 04 la Regulamentul nr. 44 (Sisteme de siguranță pentru copii) || ECE/TRANS/WP.29/2014/36 
 Propunerea de completare 7 la seria de amendamente 05 și de completare 3 la seria de amendamente 06 la Regulamentul nr. 49 [Emisiile motoarelor cu aprindere prin compresie și ale motoarelor cu aprindere prin scânteie (GPL și GNC)] || ECE/TRANS/WP.29/2014/39 
 Propunerea de completare 10 la seria 02 de amendamente la Regulamentul nr. 51 (Emisii sonore ale vehiculelor din categoriile M și N) || ECE/TRANS/WP.29/2014/44 
 Propunerea de amendamente la Regulamentul nr. 51 (Emisii sonore ale vehiculelor din categoriile M și N) || ECE/TRANS/WP.29/2011/64 
 Propunerea de completare 19 la Regulamentul nr. 54 (Anvelope pentru vehicule comerciale și remorcile acestora) || ECE/TRANS/WP.29/2014/47 
 Propunerea de rectificare 2 la revizia 3 la Regulamentul nr. 54 (Anvelope pentru vehicule comerciale și remorcile acestora) || ECE/TRANS/WP.29/2014/51 
 Propunerea de completare 14 la Regulamentul nr. 75 (Anvelope pentru motociclete/motorete) || ECE/TRANS/WP.29/2014/48 
 Propunerea de completare 4 la seria de amendamente 06 la Regulamentul nr. 83 (Emisii ale vehiculelor din categoriile M1 și N1) || ECE/TRANS/WP.29/2014/40 
 Propunerea pentru seria de amendamente 07 la Regulamentul nr. 83 (Emisii ale vehiculelor din categoriile M1 și N1) || ECE/TRANS/WP.29/2014/41 WP.29-163-05 
 Propunerea de completare 2 la seria de amendamente 02 la Regulamentul nr. 90 (Seturi de garnituri de frână de schimb) || ECE/TRANS/WP.29/2014/49 
 Propunerea de completare 4 la seria de amendamente 01 la Regulamentul nr. 101 (Emisii de CO2/consum de combustibil) || ECE/TRANS/WP.29/2014/42 
 Propunerea de completare 11 la Regulamentul nr. 106 (Anvelope pentru vehicule agricole) || ECE/TRANS/WP.29/2014/50 
 Propunerea pentru seria de amendamente 01 la Regulamentul nr. 121 (Identificarea comenzilor, a lămpilor martor și a indicatoarelor) || ECE/TRANS/WP.29/2012/30 ECE/TRANS/WP.29/2012/30/Corr.1 
 Propunerea de completare 1 la Regulamentul nr. 127 (Siguranța pietonilor) || ECE/TRANS/WP.29/2014/37 
 Propunerea pentru seria de amendamente 01 la Regulamentul nr. 127 (Siguranța pietonilor) || ECE/TRANS/WP.29/2014/38 
 Propunerea pentru seria de amendamente 01 la proiectul de regulament privind dispozițiile uniforme referitoare la omologarea dispozitivelor de postechipare pentru controlul emisiilor (REC) pentru vehiculele grele || ECE/TRANS/WP.29/2014/43 
 Propunerea de amendamente la Rezoluția consolidată privind construcția vehiculelor (R.E.3) || ECE/TRANS/WP.29/2014/52